News Update: ประธานเฟดนิวยอร์ก ดับฝันตลาด John Williams บอกปีหน้าอาจไม่มีการลดดอกเบี้ย ย้ำดอกเบี้ยที่แท้จริงควรเป็น ‘บวก’ เพื่อลดเงินเฟ้อ - FINNOMENA
John Williams ประธาน Fed สาขานิวยอร์ก คาดว่า อัตราดอกเบี้ยจะสูงขึ้นอย่างต่อเนื่อง และจะอยู่ระดับดังกล่าวตลอดปีหน้า จนกว่าเงินเฟ้อจะอ่อนตัวลง
31 ส.ค. 2565

John Williams ประธาน Fed สาขานิวยอร์ก คาดว่า อัตราดอกเบี้ยจะสูงขึ้นอย่างต่อเนื่อง และจะอยู่ระดับดังกล่าวตลอดปีหน้า จนกว่าเงินเฟ้อจะอ่อนตัวลง
หลังคำปราศรัยล่าสุดของประธาน Fed ที่ Jackson Hole เมื่อสัปดาห์ที่แล้ว ประธาน Fed สาขานิวยอร์กให้สัมภาษณ์กับ Wall Street Journal ว่า เขาเห็นด้วยกับนโยบายการเงินที่ขึ้นดอกเบี้ยสูงกว่าในระยะเวลานานกว่า การใช้นโยบายการเงินที่เข้มงวดเป็นเรื่องจำเป็นในบางครั้ง และไม่ใช่สิ่งที่ควรทำแค่เวลาสั้นๆ แล้วเปลี่ยนไปใช้นโยบายแบบผ่อนคลาย
ทั้ง ‘เจอโรม พาวเวลล์’ ประธาน Fed ‘เลล เบรนาร์ด’ รองประธาน Fed และ John Williams ต่างสร้างความเชื่อมั่นในนโยบายของธนาคารกลาง พวกเขากำลังพยายามลดเงินเฟ้อที่ใกล้ระดับสูงสุดในรอบกว่า 40 ปีและสูงกว่าเป้าหมายของ Fed ที่ 2%
Williams ไม่ได้เจาะจงว่าต้องการเห็นอัตราดอกเบี้ยที่ระดับใด แต่เขาเชื่อว่าการลดเงินเฟ้อจำเป็นต้องทำให้อัตราดอกเบี้ยที่แท้จริงมีค่าเป็นบวก (อัตราดอกเบี้ยที่แท้จริง = อัตราดอกเบี้ยทั่วไปที่ระบุไว้ – อัตราเงินเฟ้อ)
ตอนนี้อัตราดอกเบี้ยของ Fed อยู่ที่ระหว่าง 2.25% – 2.5% ต่ำกว่าดัชนีราคาการใช้จ่ายเพื่อการบริโภคส่วนบุคคลพื้นฐาน (Core PCE) ในเดือน ก.ค. ซึ่งอยู่ที่ 4.6%
ตามเครื่องมือ CME Group ที่สะท้อนคาดการณ์ตลาดนั้น ตอนนี้ตลาดเดิมพันว่า Fed จะขึ้นดอกเบี้ย 75 bps ติดต่อกันเป็นครั้งที่ 3 ในเดือน ก.ย. ตามมาด้วยการขึ้นดอกเบี้ย 50 bps ในเดือน พ.ย. และ 25 bps ในเดือน ธ.ค. โดยจะเริ่มลดดอกเบี้ยลงในช่วงเดือน ก.ย.-พ.ย. ของปี 2023
อ้างอิง: https://www.cnbc.com/2022/08/30/feds-williams-pushes-back-on-market-expectations-of-a-rate-cut-next-year.html 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
FED
John Williams
News Update
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA